text: Højere bøder? Det blæser vi på
  10 januar 2012 kl. 12.46
  Selvom bødetaksterne fra 1. januar er blevet sat op, så er der fortsat masser af bilister, der kører for stærkt.
  Ved en stor fartkontrol noterede Syd og Sønderjyllands politi 62 bilister, der kørte for stærkt.
  Tre bilister kørte så stærkt, at de fik fradømt kørekortet betinget.
  36 fik klip i kørekortet. 
  Højeste hastighed blev målt på det sidste stykke af Esbjergmotorvejen (motortrafikvej med en højest tilladt hastighed på 80 km/t.). Bilisten, der kørte 145 km/t., kan nu se frem til en ny teori- og køreprøve samt en bøde på 4000 kr.  
  Derudover blev tre bilister noteret for ikke at bruge sikkerhedssele. Den forseelse  koster nu en bøde på 1500 kroner.
  